stanford-oval/wikipedia huggingface dataset:
สตีฟ เดวิส

| --- | --- |

เกิด:  (1957-08-22) 22 สิงหาคม ค.ศ. 1957 (67 ปี) พลัมสตีด ลอนดอน
สัญชาติ:  อังกฤษ
ฉายา: The Nugget Interesting Ginger Magician Romford Robot
ปีที่เริ่มเล่นอาชีพ: 1978–2016
อันดับสูงสุด: 1
เบรกสูงสุด: 147 (1982 Classic)
จำนวนเซนจูรีเบรก: 325
รายการแข่งขันที่ชนะ
รายการสะสมคะแนนที่ชนะ: 28
รายการไม่สะสมคะแนนที่ชนะ: 52
เวิลด์แชมเปียน: 1981, 1983, 1984, 1987, 1988, 1989
สตีฟ เดวิส (อังกฤษ: Steve Davis, OBE) เกิดเมื่อวันที่ 22 สิงหาคม พ.ศ. 1957 เป็นอดีตนักสนุกเกอร์ชาวอังกฤษ เป็นที่รู้จักกันดีในช่วงยุค 1980 เมื่อเขาได้คว้าแชมป์ในเวิลด์แชมเปียนชิปถึง 6 สมัย และติดอันดับ 1 ของโลกใน 7 ฤดูกาล เขาเป็นที่จดจำในการแข่งขันเวิลด์แชมเปียน 1985 ในรอบชิงโดยเจอกับเดนนิส เทย์เลอร์ มีการบันทึกว่าได้ดึงดูดผู้ชมชาวอังกฤษกว่า 18.5 ล้านคนในระหว่างที่ชิงลูกดำกัน เขาได้รับการยกย่องอย่างกว้างขวางว่าเป็นหนึ่งในขวัญใจที่สุดและถูกมองว่าเป็นหนึ่งในผู้เล่นที่ยิ่งใหญ่ที่สุดตลอดกาล
นอกจากการคว้าแชมป์ 6 สมัยแล้วเดวิสยังได้แชมป์รายการอื่นได้แก่แชมป์รายการมาสเตอส์ 3 สมัย แชมป์รายการยูเคแชมเปียนชิป 6 สมัย เขาได้แชมป์รายการเก็บคะแนนทั้งหมด 28 รายการ เป็นรองจากสตีเฟน เฮนดรีและได้เงินรางวัลมากกว่า 5,500,000 ปอนด์สเตอร์ลิง  เดวิสรวมเซนจูรีเบรกได้มากกว่า 350 ครั้ง รวมทั้งการทำแม็กซิมัมเบรกครั้งแรกในระหว่างการถ่ายทอดสดในปี 1982 ในช่วงฤดูกาลที่ 1987/1988 เขาเป็นคนแรกที่ได้ทริปเปิลคราวน์ที่คว้าแชมป์รายการใหญ่คือ ยูเคแชมเปียนชิป มาสเตอส์และเวิลด์แชมเปียนชิป รายการอื่นที่เขาประสบความสำเร็จได้แก่ แชมป์รายการเวิลด์ดับเบิลส์แชมเปียนชิป 4 สมัย ที่คู่กับ โทนี มีโอ และรายการเวิลด์ทีมคลาสสิก/เวิลด์คัพ 4 สมัยกับทีมอังกฤษ
เดวิสได้แชมป์โลกล่าสุดในปี 1989 และคว้าแชมป์รายการมาสเตอส์ในปี 1997 ซึ่งเป็นครั้งล่าสุดของเขาตอนอายุ 39 ปี แต่ยังคงแทงสนุกเกอร์อยู่โดยยังมีความสามารถในระดับสูง ในช่วงวัย 50 ปีเขามาถึงรอบสุดท้ายได้ในรายการยูเคแชมเปียนชิป 2005 ในวัย 48 ปี และยังติดอันดับท็อป 16 ในฤดูกาล 2007/2008 เขามาถึงก่อนรอบชิงในเวิลด์แชมเปียน 2010 ในวัย 52 ปี สถิติก่อนรอบชิงที่อายุมากที่สุดยังเป็นของ เอ็ดดี ชาร์ลตัน ในปี 1983 เขายังได้แชมป์รายการเวิลด์ซีเนียร์แชมเปียนชิป 2013
นอกจากสนุกเกอร์แล้ว เดวิสยังเข้าร่วมแข่งขันพูลโดยเฉพาะอย่างยิ่งการเล่นกับทีมยุโรปในมอสโคนีคัพ (Mosconi Cup) ระหว่างปี 1994 และ 2004 โดยช่วยให้ทีมคว้าแชมป์ในปี 1995 และ 2002 เขายังที่โดดเด่นในการเข้าร่วมแข่งขันไพ่โป๊กเกอร์โดยเข้าถึงรอบสุดท้ายในระหว่างถ่ายทอดสดหลายครั้ง ตั้งแต่ปี 1996 เขาไปเป็นผู้ประกาศเป็นครั้งคราวกับฟีนิกซ์เอฟเอ็ม (Phoenix FM) และเชี่ยวชาญในแนวเพลงโพรเกรสซิฟร็อกที่เกี่ยวกับอาร์ไอโอ (RIO) ซูล (Zeuhl) และดนตรีแบบแคนเทอร์เบอรี ในการเป็นผู้เล่นหมากรุกสากล เขาได้ร่วมเขียนสอนหนังสือหมากรุกกับเดวิด นอร์วูด อดีตประธานสหพันธ์หมากรุกแห่งอังกฤษ เขายังได้เขียนหนังสือเกี่ยวกับสนุกเกอร์หลายเล่มรวมถึงสามตำราด้วย เขาปรากฏตัวในรายการอังกฤษรวมทั้งรายการ ไอม์อะเซเลบริตี...เก็ตมีเอาต์ออฟเฮียร์ (I'm a Celebrity...Get Me Out of Here!) ในปี 2013 เขายังได้รับเครื่องราชอิสริยาภรณ์เอ็มบีอี (MBE) ในปี 1988 และ โอบีอี (OBE) ในปี 2001
โครเอเชียแอร์ไลน์

โครเอเชียแอร์ไลน์ (อังกฤษ: Croatia Airlines) เป็นสายการบินประจำชาติโครเอเชีย ที่มีสำนักงานใหญ่ในบูซิน กรุงซาเกร็บ สายการบินให้บริการเที่ยวบินสู่จุดหมายปลายทั้งภายในและระหว่างประเทศจากฐานการบินที่ท่าอากาศยานนานาชาติซาเกร็บและมีเมืองสำคัญในดูบรอฟนีก สปลิต และซาดาร์ ตั้งแต่เดือนพฤศจิกายน ค.ศ. 2004 โครเอเชียแอร์ไลน์เป็นสมาชิกของเครือข่ายพันธมิตรสายการบินสตาร์อัลไลแอนซ์
ประวัติ > ช่วงแรก

สายการบินก่อตั้งขึ้นในเดือนมิถุนายน ค.ศ. 1991 โดยไม่มีเครื่องบินประจำการในฝูงบินและแนวโน้มเศรษฐกิจที่ไม่ดี ต่อมาสายการบินได้ทำข้อตกลงกับเอเดรียแอร์เวย์ในการเช่าแมคดอนเนลล์ดักลาส เอ็มดี-82 ในการให้บริการเที่ยวบินระหว่างซาเกร็บและสปลิต โครเอเชียแอร์ไลน์รับมอบโบอิง 737 จำนวนสามลำจากลุฟท์ฮันซ่า และเข้าเป็นสมาชิกของสมาคมขนส่งทางอากาศระหว่างประเทศ ในฐานะสายการบินแห่งชาติของประเทศโครเอเชียซึ่งพึ่งได้รับเอกราช สายการบินได้ทำการบินเที่ยวบินระหว่างประเทศเที่ยวแรกในวันที่ 5 เมษายน ค.ศ. 1992 จากซาเกร็บสู่แฟรงก์เฟิร์ต
ในปี 1993 สายการบินได้รับมอบเอทีอาร์ 42 จำนวนสองลำและ 737 อีกสองลำ สายการบินได้เปิดสำนักงานในหลายๆ ประเทศในยุโรปและยังเข้าซื้อบริษัทท่องเที่ยว Obzor เพื่อทำการจัดแพ็กเกจทัวร์ให้กับสายการบิน ภายในปี 1994 โครเอเชียแอร์ไลน์ได้ขนส่งผู้โดยสารคนที่หนึ่งล้าน โดยในปีเดียวกันสายการบินได้ให้บริการเที่ยวบินแก่สมเด็จพระสันตะปาปายอห์น ปอลที่ 2 ในการท่องเที่ยวโครเอเชีย
ในปี 1995 สายการบินได้รับมอบเอทีอาร์ 42 อีกหนึ่งลำ และได้ต้อนรับผู้โดยสารคนที่สองล้าน ในปี 1996 โครเอเชียแอร์ไลน์เป็นสายการบินแรกที่ทำการบินสู่ซาราเยโวภายหลังสงครามบอสเนีย ในปี 1997 สายการบินได้รับมอบแอร์บัส เอ320 ลำแรกในชื่อ Rijeka ในปี 1998 สายการบินได้รับมอบแอร์บัส เอ319 ลำแรกในชื่อ Zadar ในปีเดียวกันนั้นโครเอเชียแอร์ไลน์ได้เข้าเป็นสมาชิกของสมาคมสายการบินยุโรป (AEA) ในปี 1999 โครเอเชียแอร์ไลน์ได้รับมอบอากาศยานแอร์บัสอีกสองลำ และได้เริ่มขายชิ้นส่วนสำหรับอากาศยานของโบอิง สายการบินได้ขนส่งผู้โดยสารคนที่ห้าล้าน[ต้องการอ้างอิง]
กิจการองค์กร > กรรมสิทธิ์บริษัท

โครเอเชียแอร์ไลน์เป็นบริษัทร่วมหุ้น โดยมีหุ้นมูลค่า 122.622 ล้านกูนา และแบ่งออกเป็นหุ้นสามัญจำนวน 92.388 ล้านหุ้น
|  | จำนวนหุ้น | อัตราส่วน |
| --- | --- | --- |
| รัฐบาลโครเอเชีย | 91,610,821 | 99.16% |
| บริษัท ท่าอากาศยานซาเกร็บ จำกัด | 477,121 | 0.52% |
| ธนาคารแห่งชาติโครเอเชียสำหรับรัฐบาลโครเอเชีย | 173,768 | 0.19% |
| JANAF | 22,000 | 0.02% |
| อื่นๆ | 104,243 | 0.11% |
กิจการองค์กร > ผลประกอบการ

ผลประกอบการของโครเอเชียแอร์ไลน์ระว่างปีค.ศ. 2007 - 2023 มีดังนี้:
|  | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ผลประกอบการ (ล้านยูโร) | 204 | 229 | 192 | 196 | 234 | 237 | 219 | 218 | 214 | 215 | 233 | 236 | 236 | 100 | 112 | 210 | 252 |
| รายได้ (ล้านยูโร) | 0.1 | −11.9 | −26.3 | −20.7 | −15.0 | −64.7 | 0.2 | 0.9 | 1.9 | 1.0 | 3.5 | −10.9 | −10.6 | −47.5 | −38.3 | −18.2 | 2.0 |
| จำนวนพนักงาน (คน) | 1,052 | 1,113 | 1,131 | 1,117 | 1,101 | 1,086 | 1,041 | 908 | 898 | 967 | 962 | 959 | 999 | 980 | 920 | 909 | 911 |
| จำนวนผู้โดยสาร (ล้านคน) | 1.7 | 1.8 | 1.7 | 1.6 | 1.8 | 1.9 | 1.7 | 1.8 | 1.8 | 1.9 | 2.1 | 2.1 | 2.1 | 0.6 | 0.7 | 1.4 | 1.7 |
| อัตราบรรทุกผู้โดยสาร (%) | 64.9 | 65.2 | 61.4 | 62.0 | 67.0 | 69.1 | 68.8 | 69.2 | 69.7 | 70.7 | 75.2 | 73.5 | 73.6 | 49.6 | 49.9 | 62.0 | 65.3 |
| ฝูงบิน (ลำ) | 10 | 10 | 12 | 13 | 13 | 13 | 12 | 12 | 12 | 12 | 12 | 12 | 12 | 12 | 13 | 12 | 12 |
อ้างอิง:
จุดหมายปลายทาง

ณ เดือนกรกฎาคม ค.ศ. 2024 โครเอเชียแอร์ไลน์ให้บริการเที่ยวบินสู่จุดหมายปลายทางดังต่อไปนี้:
| ประเทศ | เมือง | ท่าอากาศยาน | หมายเหตุ | อ้างอิง |
| --- | --- | --- | --- | --- |
| แอลเบเนีย | ติรานา | ท่าอากาศยานนานาชาติติรานา เนนา เตเรซา |  |  |
| ออสเตรีย | เวียนนา | ท่าอากาศยานนานาชาติเวียนนา |  |  |
| เบลเยียม | บรัสเซลส์ | ท่าอากาศยานบรัสเซลส์ |  |  |
| บอสเนียและเฮอร์เซโกวีนา | ม็อสตาร์ | ท่าอากาศยานนานาชาติม็อสตาร์ |  |  |
| บอสเนียและเฮอร์เซโกวีนา | ซาราเยโว | ท่าอากาศยานนานาชาติซาราเยโว |  |  |
| โครเอเชีย | บราช | ท่าอากาศยานบราช |  |  |
| โครเอเชีย | ดูบรอฟนีก | ท่าอากาศยานดูบรอฟนีก | เมืองสำคัญ |  |
| โครเอเชีย | ออซิเยก | ท่าอากาศยานออซิเยก |  |  |
| โครเอเชีย | ปูลา | ท่าอากาศยานปูลา |  |  |
| โครเอเชีย | ริเยกา | ท่าอากาศยานริเยกา |  |  |
| โครเอเชีย | สปลิต | ท่าอากาศยานสปลิต | เมืองสำคัญ |  |
| โครเอเชีย | ซาดาร์ | ท่าอากาศยานซาดาร์ | เมืองสำคัญ |  |
| โครเอเชีย | ซาเกร็บ | ท่าอากาศยานซาเกร็บ | ฐานการบิน |  |
| เช็กเกีย | ปราก | ท่าอากาศยานวาตส์ลัฟ ฮาแว็ล ปราก |  |  |
| เดนมาร์ก | โคเปนเฮเกน | ท่าอากาศยานโคเปนเฮเกน |  |  |
| ฝรั่งเศส | ลียง | ท่าอากาศยานลียง-แซ็งแตกซูว์เปรี |  |  |
| ฝรั่งเศส | ปารีส | ท่าอากาศยานปารีส-ชาร์ล เดอ โกล |  |  |
| เยอรมนี | เบอร์ลิน | ท่าอากาศยานเบอร์ลินบรันเดินบวร์ค |  |  |
| เยอรมนี | ดึสเซิลดอร์ฟ | ท่าอากาศยานดึสเซิลดอร์ฟ |  |  |
| เยอรมนี | แฟรงก์เฟิร์ต | ท่าอากาศยานแฟรงก์เฟิร์ต |  |  |
| เยอรมนี | มิวนิก | ท่าอากาศยานมิวนิก |  |  |
| กรีซ | เอเธนส์ | ท่าอากาศยานนานาชาติเอเธนส์ |  |  |
| ไอร์แลนด์ | ดับลิน | ท่าอากาศยานดับลิน |  |  |
| อิตาลี | มิลาน | ท่าอากาศยานมิลานมัลเปนซา |  |  |
| อิตาลี | โรม | ท่าอากาศยานเลโอนาร์โด ดา วินชี-ฟีอูมีชีโน |  |  |
| เนเธอร์แลนด์ | อัมสเตอร์ดัม | ท่าอากาศยานอัมสเตอร์ดัมสคิปโฮล |  |  |
| มาซิโดเนียเหนือ | สกอเปีย | ท่าอากาศยานนานาชาติสกอเปีย |  |  |
| นอร์เวย์ | ออสโล | ท่าอากาศยานออสโลการ์เดอร์มอน |  |  |
| โรมาเนีย | บูคาเรสต์ | ท่าอากาศยานนานาชาติอ็องรี กออันดา |  |  |
| สเปน | บาร์เซโลนา | ท่าอากาศยานนานาชาติอัลปรัต |  |  |
| สวีเดน | สต็อกโฮล์ม | ท่าอากาศยานสต็อกโฮล์มออลันดา |  |  |
| สวิตเซอร์แลนด์ | ซือริช | ท่าอากาศยานซือริช |  |  |
| ตุรกี | อิสตันบูล | ท่าอากาศยานอิสตันบูล | เที่ยวบินตามฤดูกาล |  |
| สหราชอาณาจักร | ลอนดอน | ท่าอากาศยานแกตวิก |  |  |
| สหราชอาณาจักร | ลอนดอน | ท่าอากาศยานฮีทโธรว์ |  |  |
จุดหมายปลายทาง > ข้อตกลงการบินร่วม

โครเอเชียแอร์ไลน์ได้มีข้อตกลงการบินร่วมกับสายการบินดังต่อไปนี้:
แอร์แคนาดา
แอร์ฟรานซ์
แอร์อินเดีย
เอเชียนาแอร์ไลน์
ออสเตรียนแอร์ไลน์
บรัสเซลส์แอร์ไลน์
อิตาแอร์เวย์
เคแอลเอ็ม
ลอตโปลิชแอร์ไลน์
ลุฟท์ฮันซ่า
สแกนดิเนเวียนแอร์ไลน์ซิสเต็ม
สิงคโปร์แอร์ไลน์
สวิสอินเตอร์แนชนัลแอร์ไลน์
ตัปแอร์ปูร์ตูกัล
เตอร์กิชแอร์ไลน์
ยูไนเต็ดแอร์ไลน์
ฝูงบิน > ฝูงบินปัจจุบัน

ณ เดือนกรกฎาคม ค.ศ. 2024 โครเอเชียแอร์ไลน์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร | หมายเหตุ |
| --- | --- | --- | --- | --- |
| แอร์บัส เอ220-100 | — | 2 | 127 | จะสั่งซื้อ 6 ลำและเช่า 9 ลำ ส่งมอบตั้งแต่เดือนกรกฎาคม ค.ศ. 2024 |
| แอร์บัส เอ220-300 | 1 | 12 | 148 | จะสั่งซื้อ 6 ลำและเช่า 9 ลำ ส่งมอบตั้งแต่เดือนกรกฎาคม ค.ศ. 2024 |
| แอร์บัส เอ319-100 | 4 | — | 144 | ทั้งหมดจะทดแทนด้วยแอร์บัส เอ220 |
| แอร์บัส เอ320-200 | 3 | — | 174 | ทั้งหมดจะทดแทนด้วยแอร์บัส เอ220 |
| เดอ ฮาวิลแลนด์ แคนาดา แดช 8 คิว400 | 6 | — | 76 | ทั้งหมดจะทดแทนด้วยแอร์บัส เอ220 |
| รวม | 14 | 14 |  |  |
โครเอเชียแอร์ไลน์มีอายุฝูงบิน 17.8 ปี
ฝูงบิน > ฝูงบินในอดีต

โครเอเชียแอร์ไลน์เคยให้บริการเครื่องบินดังต่อไปนี้:
| เครื่องบิน | จำนวน | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| เอทีอาร์ 42-300คิวซี | 3 | 1993 | 2009 |  |
| บีเออี 146-200 | 2 | 2000 | 2002 |  |
| โบอิง 737-200 | 5 | 1992 | 1999 |  |
| ฟอกเกอร์ 100 | 1 | 2001 | 2005 |  |
| แมคดอนเนลล์ดักลาส เอ็มดี-82 | 2 | 1990 | 1991 |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Croatia Airlines
เว็บไซต์ทางการ
แมคดอนเนลล์ดักลาส เอ็มดี-82ของโครเอเชียแอร์ไลน์ในอดีต (ค.ศ. 1991)
โบอิง 737-200 ของโครเอเชียแอร์ไลน์ในอดีต (ค.ศ.1992)
เอทีอาร์ 42-300 ของโครเอเชียแอร์ไลน์ในอดีต (ค.ศ. 2006)
แอร์บัส เอ220-300 ของโครเอเชียแอร์ไลน์
แอร์บัส เอ319-100 ของโครเอเชียแอร์ไลน์
เดอ ฮาวิลแลนด์ แคนาดา แดช 8 คิว400 ของโครเอเชียแอร์ไลน์
จรัสพงษ์ สุรัสวดี

| จรัสพงษ์ สุรัสวดี |
| --- | --- |
เกิด: 4 มีนาคม พ.ศ. 2496 (71 ปี) จรัสพงษ์ สุรัสวดี
อาชีพ: นักแสดง นักเขียนบท นักพูด
ปีที่แสดง: 2520-ปัจจุบัน
ฐานข้อมูล
IMDb
จรัสพงษ์ สุรัสวดี หรือ ซูโม่ตู้ (4 มีนาคม พ.ศ. 2496 –) เกิดที่อำเภอกะเปอร์ จังหวัดระนอง จบการศึกษาจากโรงเรียนเซนต์คาเบรียล และ คณะสถาปัตยกรรมศาสตร์ จุฬาลงกรณ์มหาวิทยาลัย เป็นคนที่มีความสามารถหลากหลายทั้งเป็นนักแสดง เขียนบทโทรทัศน์ กำกับ และการทอล์คโชว์ เป็นหนึ่งในทีมงานรายการ เพชฌฆาตความเครียด และตลกกลุ่มซูโม่สำอางในอดีต ในช่วงหลังมา ซูโม่ตู้ มักมีบทบาทในการวิจารณ์การเมืองไทยทั้งในรายการและบทสัมภาษณ์ตามนิตยสารต่าง ๆ ด้วยสไตล์ประชดประชัน เสียดสี และแดกดันอยู่บ่อยครั้ง รวมไปถึงเปิดการแสดงทอล์คโชว์เกี่ยวกับการเมืองอย่างเต็มรูปแบบ
ผลงาน > พิธีกร

เพชฌฆาตความเครียด (2528-2529) ทางช่อง 9
ดีเจจำเป็น (2535) ทางช่อง 9
77-40-ก้าว (2540) ทางช่อง 7
สูตรสำเร็จความเครียด  ทางช่อง 3
พี่ตู้ ปณ.5 ทางสถานีโทรทัศน์ช่อง 5
พี่ตู้ ปณ. ทางสถานีโทรทัศน์ไทยทีวี
Look Ahead - มองการณ์ไกลไปกับไทยวัฒนาพานิช (รายการสอนภาษาอังกฤษ โดยความร่วมมือ ของ บริษัท สำนักพิมพ์ไทยวัฒนาพานิช จำกัด และ บริษัทแพร่ภาพกระจายเสียงอังกฤษ หรือ บีบีซี) คู่กับ นวลผ่อง ณ ถลาง  ทางสถานีโทรทัศน์ช่อง 5
ผลงาน > งานเขียน

"พี่ตู้ ปณ.5"
"พี่ตู้ ปณ.5 เล่ม 2"
"ดีแต่เกิด(พี่ตู้)"
"จินตมหากาพย์ประวัติศาสตร์ ของชนชาติที่รักสงบจนน่ากลัว"
"ฅนไททิ้งแผ่นดิน" (2552) ใช้นามปากกา "จรัสพงศ์ษ์ สุรัสวดี"
พี่ตู้ทอล์กโชว์ ‘กรุงไม่แตก ก็เลี้ยงไม่โต’ (26 ต.ค. 2551) โรงละครสำนักพิพิธภัณฑ์มหาวิทยาลัยเกษตรศาสตร์
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2533 | วนาลี | ช่อง 3 |  |  |
| 2533 | โหด เลว อ้วน | ช่อง 3 |  |  |
| 2537 | สามหนุ่ม หลายมุม | ช่อง 7 |  |  |
| 2541 | เทพนิยายนายเสนาะ | ช่อง 3 |  |  |
| 2542 | พ่อ ตอน ชีวิตที่พอเพียง | ช่อง 5 |  |  |
| 2545 | น้ำพุ | ช่อง 7 |  |  |
| 2548 | อยู่กับก๋ง | ช่อง 5 | ท่านนายอำเภอ |  |
| 2549 | สายสืบสายสะดือ | ช่อง 3 |  |  |
| 2553 | สืบสวนป่วนรัก | ช่อง 3 |  |  |
| 2554 | สืบสวนป่วนกำลัง 3 | ช่อง 3 |  |  |
ผลงาน > ซิทคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2554 | 3 คน 3 เจน | ช่องไทยพีบีเอส |  |  |
2554:
ผลงาน > ภาพยนตร์

พ.ศ. 2529 วนาลี
พ.ศ. 2536 ลูกบ้าเที่ยวล่าสุด
พ.ศ. 2536 ถ้ารักแล้วจะแห้วไม่ว่ากัน
พ.ศ. 2542 ดอกไม้ในทางปืน
พ.ศ. 2544 สุริโยไท
พ.ศ. 2548 จี้
พ.ศ. 2548 วาไรตี้ผีฉลุย
พ.ศ. 2551 สวย สิงห์ กระทิง แซ่บ
พ.ศ. 2555 มะหมา 4 ขาครับ ภาค 2
พ.ศ. 2556 ต้มยำกุ้ง 2
พ.ศ. 2558 ตำนานสมเด็จพระนเรศวรมหาราช ภาค ๖ อวสานหงสา
ผลงาน > กำกับภาพยนตร์ภาพยนตร์

สืบยัดไส้ (2521)
แหล่งข้อมูลอื่น

พี่ตู้ทอล์กโชว์ ‘กรุงไม่แตก ก็เลี้ยงไม่โต’ เก็บถาวร 2011-11-28 ที่ เวย์แบ็กแมชชีน
บทสัมภาษณ์ซูโม่ตู้ทอลค์โชว์
Jaratpong Suratsawatdi ที่อินเทอร์เน็ตมูวีเดตาเบส
ชีวประวัติ จรัสพงษ์ สุรัสวดี ที่ ฐานข้อมูลภาพยนตร์ไทย
ชีวประวัติ จรัสพงษ์ สุรัสวดี ที่เว็บไซต์ หนังดี.คอม
โซนิคเดอะเฮดจ์ฮ็อก (วิดีโอเกม)

| โซนิคเดอะเฮดจ์ฮ็อก |
| --- | --- |

ผู้พัฒนา: โซนิคทีม
ผู้จัดจำหน่าย: เซกา
โปรแกรมเมอร์: ยูจิ นากะ 
แต่งเพลง: Masato Nakamura 
ชุด: โซนิคเดอะเฮดจ์ฮ็อก
เครื่องเล่น:  เซกา เมก้าไดรฟ์ อาร์เคด เกมบอยแอดวานซ์ ไมโครซอฟท์ วินโดวส์ นินเท็นโด 3DS ไอโอเอส แอนดรอยด์ นินเท็นโด สวิตช์ 
วางจำหน่าย:  23 มิถุนายน 1991  เมก้าไดรฟ์NA: 23 มิถุนายน 1991 PAL: กรกฎาคม 1991 JP: 26 กรกฎาคม 1991 อาร์เคดทั่วโลก: 1991 เกมบอยแอดวานซ์NA: 14 พฤศจิกายน 2006 วินโดวส์ทั่วโลก: 26 ตุลาคม 2010 3DSJP: 15 พฤษภาคม 2013 ทั่วโลก: 5 ธันวาคม 2013 ไอโอเอสEU: 15 พฤษภาคม 2013 NA: 16 พฤษภาคม 2013 แอนดรอยด์ ทั่วโลก: 16 พฤษภาคม 2013 นินเท็นโด สวิตช์ทั่วโลก: 20 กันยายน2018  
รูปแบบ: วิดีโอเกมผู้เล่นเดี่ยว 
โซนิดเคอะเฮดจ์ฮ็อก (อังกฤษ: Sonic the Hedgehog; ญี่ปุ่น: ソニック・ザ・ヘッジホッグ; โรมาจิ: โซนนิคคุ ซา เฮดจิฮ็อกกุ) เป็นเกมแอ็กชั่นแพลทฟอร์ม ซึ่งเป็นจุดเริ่มต้นของเกมชุดโซนิคเดอะเฮดจ์ฮ็อก ผลิตโดยโซนิคทีม จำหน่ายโดยเซกา วางจำหน่ายบนเครื่องเซกา เมก้าไดรฟ์ ในช่วงปี ค.ศ. 1991 และได้รับความนิยมอย่างสูงไปทั่วโลก
โซนิคเดอะเฮดจ์ฮ็อกแตกต่างจากเกมประเภทเดียวกันในตลาดทั่วๆไป โดยมีการนำเสนอการเล่นที่รวดเร็วและฉับไว รวมทั้งระบบแหวนที่สร้างเอกลักษณ์ให้กับเกมชุดนี้มาโดยตลอด
เนื้อเรื่อง

ศาสตราจารย์ไอโว โรบ็อทนิก วางแผนจะครองโลกโดยการรวบรวมเคออสเอเมอรัลด์  6 เม็ดตามตำนานของเซาท์ไอส์แลนด์ แต่ก็ต้องถูกขัดขวางโดยโซนิค เดอะเฮดจ์ฮ็อก
รูปแบบการเล่น > ภาพรวม

รูปแบบการเล่นของเกมโซนิคเดอะเฮดจ์ฮ็อกนั้นมีความคล้ายคลึงกับเกมแอ็กชั่นแพลทฟอร์ทั่วๆไป โดยโซนิคมีความสามารถพื้นฐานในการวิ่งและกระโดด โดยมีอุปสรรคต่างๆขวางทางทั้งสิ่งกีดขวางและศัตรู
ในช่วงที่วางจำหน่ายเกมโซนิคเดอะเฮดจ์ฮ็อกนำเสนอตัวเกมสู่ผู้เล่นในรูปแบบฉากที่เน้นการเคลื่อนไหวอย่างรวดเร็ว มีทั้งวงแหวน, สปริง และกับดักมากมาย และต่างจากเกมอื่นๆซึ่งมีอยู่แค่ระดับเดียว เกมโซนิคมีการออกแบบฉากให้มีความสูงและต่ำ มีน้ำและลาวา โดยสิ่งเหล่านี้ไม่ได้กระทบถึงระดับความเร็วของเครื่องแม้แต่นิดเดียว
ในปัจจุบันเกมโซนิคเดอะเฮดจ์ฮ็อกเกมนี้ ผู้เล่นยังคงสามารถหามาเล่นได้ทั้งในรูปแบบชุดสะสมของเครื่องเกมคิวบ์, เพลย์สเตชัน 2, เอกซ์บ็อกซ์ และ คอมพิวเตอร์ ในขณะเดียวกันเครื่องเกมนินเทนโด วี ก็สามารถเล่นเกมนี้ได้โดยผ่านทางระบบคอนโซลจำลองโดยใช้คะแนน 800 แต้ม
รูปแบบการเล่น > การเคลื่อนไหว

การเคลื่อนไหวของโซนิคนั้นเมื่อผู้เล่นกดกระโดด โซนิคจะทำการม้วนตัว ซึ่งในขณะม้วนตัวนั้นเขาสามารถโจมตีศัตรูได้ทุกประเภท (ยกเว้นศัตรูตัวนั้นอยู่ในสภาพไม่สามารถโจมตีเข้าได้) นอกจากนั้นเมื่อโซนิควิ่งผู้เล่นสามารถกดลงเพื่อให้เขาหมุนตัวและทำลายศัตรูที่ขวางทางรวมทั้งช่วยเร่งความเร็วได้
นอกเหนือจากนั้นเกมได้นำระบบฟิสิกส์เข้ามาใช้ในเกม โดยเฉพาะเมื่อโซนิคต้องวิ่งขึ้นเนินเฉียง ความเร็วเขาจะตกลง แต่เมื่อเมื่อวิ่งลงความเร็วจะเพิ่ม และเมื่ออยู่ในน้ำการกระทำอะไรต่างๆจะทำได้ช้าลง แต่การกระโดดจะสูงขึ้น ซึ่งในใต้น้ำโซนิคจะมีเวลหายใจได้ 30 วินาที หลังจากนั้นเขาจะจมน้ำแล้วผู้เล่นจะเสียค่าชีวิตไป ซึ่งผู้เล่นสามารถป้องกันจุดนี้ได้ด้วยการเดินเข้าไปหาฟองอากาศให้โซนิคหายใจ หรือไม่ก็กระโดดให้ออกจากน้ำ
รูปแบบการเล่น > ฉากต่างๆ

ฉากในเกมนี้ถูกแบ่งออกเป็นสองฉาก (ยกเว้นไฟนอลโซน) โดยใช้คำว่า Act และในช่วงท้ายของ Act ที่สองผู้เล่นจะต้องปะทะกับบอส ดังนั้นเท่ากับว่าผู้เล่นสามารถเข้าเล่นฉากโบนัสได้เฉพาะ Act แรกเท่านั้น และเพราะเกมนี้มีโอกาสที่ผู้เล่นเล่นฉากโบนัสทั้งหมด 6 ครั้ง นั่นหมายความว่าผู้เล่นจะต้องไม่พลาดแม้แต่ฉากเดียว
กรีนฮิลล์โซน (Green Hill Zone)
มาร์เบิลโซน (Marble Zone)
สปริงยาร์ดโซน (Spring Yard Zone)
ไลบีรินท์โซน (Labyrinth Zone)
สตาร์ไลท์โซน (Star Light Zone)
สแครพเบรนโซน (Scrap Brain Zone)
ไฟนอลโซน (Final Zone)
แหล่งข้อมูลอื่น

Sonic Central เก็บถาวร 2008-09-29 ที่ เวย์แบ็กแมชชีน เว็บไซต์อย่างเป็นทางการของประเทศสหรัฐอเมริกา (อังกฤษ)
Sonic Channel เว็บไซต์อย่างเป็นทางการของประเทศญี่ปุ่น (ญี่ปุ่น)
Sonic City เก็บถาวร 2006-07-17 ที่ เวย์แบ็กแมชชีน เว็บไซต์อย่างเป็นทางการของทวีปยุโรป (อังกฤษ)
↑  "Sonic The Hedgehog". The International Arcade Museum. Killer List of Video Games. สืบค้นเมื่อ April 23, 2020.
ภาพรวมของตัวเกมในด่านแรกกรีนฮิลล์โซน
พระบัณฑิตโพธิศาละราช

พระบัณฑิตโพธิศาละราช ทรงเป็นญาติทางพระราชมารดาของพระเจ้าวรวงศาธรรมิกราช เกิดเมื่อ พ.ศ. 2095 ได้เป็นพระยาแสนหลวงในรัชกาลพระเจ้าวรวงศาธรรมิกราช เมื่อพระเจ้าวรวงศามีปัญหาขัดแย้งกับพระวรปิตา เนื่องจากพระวรปิตาต้องการกำจัดพระองค์เพื่อขึ้นเป็นกษัตริย์เสียเอง พระยาแสนหลวงได้คุ้มครองและให้การสนับสนุน พระเจ้าวรวงศาจึงได้ขึ้นครองราชย์ในที่สุด ต่อมา พระยาแสนหลวงได้ตามเสด็จพระเจ้าวรวงศาไปกวาดต้อนครัวลาวที่เชียงใหม่ พระวรปิตาได้ก่อกบฏปิดเมืองไม่ให้พระเจ้าวรวงศาเสด็จเข้า พระยาแสนหลวงได้เป็นผู้นำทัพเข้าสู้รบกับพระวรปิตาใน พ.ศ. 2142 แต่คณะสงฆ์เข้าไกลเกลี่ยให้คืนดีกัน พระวรปิตาไปครองเมืองมรุกขนคร ส่วนพระเจ้าวรวงศาธรรมิกราชขึ้นครองราชย์ดังเดิม ต่อมา ใน พ.ศ. 2145 กษัตริย์อังวะได้ยกทัพมารบกับไทใหญ่ พระยาแสนหลวงได้ติดตามพระเจ้าวรวงศายกทัพขึ้นไประวังเหตุที่หลวงพระบาง พระวรปิตาก่อกบฏยกทัพมายึดเวียงจันทน์ไว้ได้ พระยาแสนหลวงได้ยกทัพลงมาปราบปรามได้ พระวรปิตายอมออกบวชตลอดชีวิต พระยาแสนหลวงได้เป็นพระยานครหลวงพิชิตไปครองเมืองมรุกขนครแทนจนสิ้นรัชกาลพระอุปยุวราช
พระยาแสนหลวง (เวียง) ต้องการยกพระหม่อมแก้วขึ้นเป็นกษัตริย์ แต่เสนาอำมาตย์ในเวียงจันทน์ไม่เห็นด้วยและไปเชิญพระยานครหลวงพิชิตมาขึ้นครองราชย์แทนนามว่า พระบัณฑิตโพธิศาละราช ใน พ.ศ. 2166 ขณะพระชนม์ได้ 71 พรรษา พระองค์ตั้งให้เจ้าหม่อมไชยเป็นอุปราช และจัดระเบียบการปกครองใหม่ ทำให้พระยาแสนหลวง (เวียง) เสียผลประโยชน์ จึงก่อกบฏขึ้นอีกใน พ.ศ. 2167 แต่ถูกปราบปรามได้ พระยาแสนหลวง (เวียง) ได้หลบหนีไป พระองค์ครองราชย์สมบัติได้ 4 ปี สวรรคตเมื่อ พ.ศ. 2170
ซูเปอร์สแมชบราเธอร์สฟอร์นินเท็นโด 3ดีเอส แอนด์วียู

| ซูเปอร์สแมชบราเธอร์สฟอร์นินเท็นโด 3ดีเอส ซูเปอร์สแมชบราเธอร์สฟอร์วียู |
| --- | --- |

ผู้พัฒนา: บันไดนัมโคสตูดิโอส์ โซระ ลิมิเต็ด
ผู้จัดจำหน่าย: นินเท็นโด
กำกับ: มาซาฮิโระ ซากุไร
อำนวยการผลิต: ชินยะ ไซโตะ มาซายะ โคบายาชิ
แต่งเพลง: เคกิ โคบายาชิ จุนอิจิ นากัตสึรุ ฮิโรกิ ฮาชิโมดตะ ฮิโรยูกิ คาวาดะ โทรีเนะ LindaAI-CUE โยชิโนริ ฮิไร
ชุด: ซูเปอร์สแมชบราเธอส์ (เกมชุด)
เครื่องเล่น: นินเท็นโด 3DS, วียู
วางจำหน่าย: นินเท็นโด 3DSJP: 13 กันยายน ค.ศ. 2014 NA/EU: 3 ตุลาคม ค.ศ. 2014 AU: 4 ตุลาคม ค.ศ. 2014วียูNA: 21 พฤศจิกายน ค.ศ. 2014 EU: 28 พฤศจิกายน ค.ศ. 2014 AU: 29 พฤศจิกายน ค.ศ. 2014 JP: 6 ธันวาคม ค.ศ. 2014
แนว: ต่อสู้
รูปแบบ: เดี่ยว, หลายผู้เล่น
ซูเปอร์สแมชบราเธอร์สฟอร์นินเท็นโด 3ดีเอส แอนด์วียู (ญี่ปุ่น: 大乱闘スマッシュブラザーズ for Nintendo 3DS / Wii U; อังกฤษ: Super Smash Bros. for Nintendo 3DS and Wii U) เป็นวิดีโอเกมต่อสู้ที่ได้รับการพัฒนาโดยโซะระ ลิมิเต็ด กับบันไดนัมโคเกมส์ และได้รับการพัฒนาโดยนินเท็นโดสำหรับระบบเครื่องเล่นวิดีโอเกมนินเท็นโด 3ดีเอส และวียู โดยเกมทั้งสองเวอร์ชันเป็นตัวแทนของเกมในชุดที่สี่และห้า ในซีรีส์ซูเปอร์สแมชบราเธอร์ส โดยในเกมของซีรีส์นี้ จะมีตัวละครต่าง ๆ จากแฟรนไชส์ของนินเท็นโด สำหรับเวอร์ชันนินเท็นโด 3ดีเอส ได้รับการเปิดตัวที่ประเทศญี่ปุ่นในวันที่ 13 กันยายน ค.ศ. 2014, ในทวีปอเมริกาเหนือและยุโรปวันที่ 3 ตุลาคม ค.ศ. 2014 และในประเทศออสเตรเลียวันที่ 4 ตุลาคม ค.ศ. 2014 ส่วนเวอร์ชันวียูได้วางจำหน่ายในทวีปอเมริกาเหนือ ณ วันที่ 21 พฤศจิกายน ค.ศ. 2014, ทวีปยุโรปวันที่ 28 พฤศจิกายน ค.ศ. 2014, ประเทศออสเตรเลียวันที่ 29 พฤศจิกายน ค.ศ. 2014 และในประเทศญี่ปุ่นวันที่ 6 ธันวาคม ค.ศ. 2014
รูปแบบการเล่น

ดูเพิ่ม: รูปแบบการเล่นในซูเปอร์สแมชบราเธอร์สซีรีส์
เช่นเดียวกับในเกมก่อนหน้านี้ในซีรีส์ซูเปอร์สแมชบราเธอร์ส เกมนี้จะเป็นเกมต่อสู้ที่มีถึงสี่ผู้เล่นที่สามารถใช้การโจมตี, เทคนิค และไอเทมที่จะสร้างความเสียหายต่อคู่แข่งในรูปแบบต่าง ๆ จุดมุ่งหมายของเกมสำหรับผู้เล่นคือการจะเพิ่มเปอร์เซ็นต์ความเสียหายต่อคู่แข่ง โดยทำให้พวกเขากระเด็นออกไปเมื่อถูกโจมตี และน็อกพวกเขาให้ออกจากสนามแข่งขัน เพื่อช่วยให้ผู้เล่นในระหว่างการต่อสู้ จะมีไอเทมที่ปรากฏในสนามแข่งขัน ซึ่งประกอบด้วยไอเทมที่ปรากฏในซีรีส์เกมต่าง ๆ หรือไอเทมที่มีลักษณะเฉพาะอยู่ในซูเปอร์สแมชบราเธอร์ส โดยไอเทมเหล่านี้คือ สแมชบอล ซึ่งเป็นไอเทมที่ช่วยให้ผู้เล่นเรียกการโจมตีด้วยสแมชแอทแทคที่ทรงพลังและมีลักษณะเฉพาะ และแอสซิสต์โทรฟี ซึ่งได้เรียกตัวละครวิดีโอเกมอื่น ๆ เข้าสู่สนามเพื่อโจมตีคู่แข่งหรือให้ความช่วยเหลือในรูปแบบอื่น ๆ  ซึ่งได้นำมาใช้ในซูเปอร์สแมชบราเธอร์บรอวล์ ที่เป็นเกมภาคก่อนหน้า เช่นเดียวกับรุ่นก่อน ซูเปอร์สแมชบราเธอร์ส จะสามารถทำการสะสมถ้วยรางวัลในเกมโดยขึ้นอยู่กับตัวละครหรือไอเทมต่าง ๆ ที่พบเห็นได้ในเกมจากแหล่งอื่นของนินเท็นโด แต่ละด่านจะมีทางเลือกในรูปแบบโอเมกา ซึ่งจะแทนที่โดยแผนผังของด่านแบบผิวเรียบและขจัดสิ่งที่เป็นอันตรายในสนามแข่งขันออกทั้งหมด ในบางด่าน การรวบรวมถ้วยรางวัล รวมถึงแอสซิสต์โทรฟีจะมีลักษณะเฉพาะในแต่ละเวอร์ชัน โดยองค์ประกอบในระบบวียูส่วนใหญ่จะนำมาจากเกมคอนโซล ส่วนระบบ 3ดีเอส ส่วนใหญ่จะนำมาจากเกมมือถือ ซึ่งทั้งสองเวอร์ชันจะมีด่านที่เคยปรากฏในภาคก่อนของซีรีส์
แหล่งข้อมูลอื่น

ซูเปอร์สแมชบราเธอร์สฟอร์นินเท็นโด 3ดีเอส แอนด์วียู ที่เอกซ์ (ทวิตเตอร์)
เว็บไซต์ทางการ
| ด ค กไฟนอลแฟนตาซี VII และผนวก |
| --- | --- |
วีดีโอเกม:  ไฟนอลแฟนตาซี VII รีเมค  บีฟอร์ไครซิส  เดิร์จออฟเซอร์เบรัส  ไครซิสคอร์  เดอะ เฟิร์สท์ โซลเจอร์  เอเวอร์ไครซิส 
สื่ออื่นๆ:  แอดเวนต์ชิลเดรน  ลาสต์ออร์เดอร์  ซูเปอร์สแมชบราเธอร์ สำหรับนินเทนโด 3DS และ Wii U 
ตัวละคร:  คลาวด์ สไตรฟ์  บาร์เร็ต วัลเลซ  ทีฟา ล็อกฮาร์ท  แอริธ เกนส์เบอรู  เซฟีรอธ  วินเซนต์ วาเลนไทน์  ยุฟฟี คิซารางิ  แซค แฟร์
พระยาแสนหลวง (เวียง)

พระยาแสนหลวง (เวียง) เดิมชื่อเวียง เป็นขุนนางชั้นผู้ใหญ่ที่มีบทบาทในสมัยราชอาณาจักรล้านช้างตอนปลาย มีบรรดาศักดิ์เป็นพระยาเมืองจันในสมัยพระเจ้าวรวงศาธรรมิกราช พระยาเมืองจันได้สนับสนุนพระอุปยุวราช พระราชโอรสของพระเจ้าวรวงศาธรรมิกราช เมื่อพระเจ้าวรวงศาธรรมิกราชเสด็จไปหลวงพระบางเมื่อพ.ศ. 2165 พระยาเมืองจันได้ก่อกบฏยึดเมืองเวียงจันทน์ แต่พระเจ้าวรวงศาธรรมิกราชให้เจ้าหม่อมไชยและพระยาอนุชิตยกทัพลงมาปราบ พระยาเมืองจันแพ้ หนีไปตั้งมั่นที่เวียงคุก (ฝั่งเดียวกับหนองคาย) ต่อมาได้ยกทัพมาตีเวียงจันทน์อีก คราวนี้เป็นฝ่ายชนะ พระเจ้าวรวงศาธรรมิกราชหนีออกจากเมืองไป พระยาเมืองจันตามไปสังหารพระเจ้าวรวงศาธรรมิกราชได้
พระยาเมืองจันได้ยกพระอุปยุวราชขึ้นเป็นกษัตริย์ ตนเองได้เป็นพรยาแสนหลวง (เวียง) ผู้สำเร็จราชการแทนพระองค์ เมื่อพระอุปยุวราชสิ้นพระชนม์ในพ.ศ. 2166 พระยาแสนหลวงต้องการสนับสนุนให้พระหม่อมแก้วขึ้นครองราชย์ แต่เสนาอำมาตย์อื่นๆไม่เห็นด้วย ได้เชิญพระยานครหลวงพิชิต เจ้าเมืองมรุกขนครมาครองราชย์เป็นพระบัณฑิตโพธิศาละราชแทน พระบัณฑิตโพธิศาละราชได้ตั้งให้เจ้าหม่อมไชยเป็นอุปราชและจัดการปกครองบ้านเมืองใหม่ ทำให้พระยาแสนหลวงเสียผลประโยชน์ และก่อกบฏขึ้นอีกครั้งใน พ.ศ. 2167 แต่สำเร็จและได้หลบหนีไป จนกระทั่งพระบัณฑิตโพธิศาละราชสวรรคตและพระหม่อมแก้วขึ้นครองราชสมบัติ พระยาแสนหลวงได้รวบรวมสมัครพรรคพวกก่อกบฏขึ้นอีกใน พ.ศ. 2171 ครั้งนี้ พระยาแสนหลวงเป็นฝ่ายพ่ายแพ้ ถูกจับตัวได้และถูกประหารชีวิตในที่สุด
สมาคมบิลเลียดและสนุกเกอร์อาชีพโลก

| --- | --- |
กีฬา: สนุกเกอร์ และ อิงลิชบิลเลียด (อาชีพ)
เขตอำนาจ: ระหว่างประเทศ
ตัวย่อ: WPBSA
ก่อตั้ง: 1968
สำนักงานใหญ่: บริสตอล สหราชอาณาจักร
หัวหน้า: เจสัน เฟอร์กูสัน
เว็บไซต์ทางการ
wpbsa.com
สมาคมบิลเลียดและสนุกเกอร์อาชีพโลก (อังกฤษ: World Professional Billiards and Snooker Association, WPBSA) เป็นองค์กรที่ควบคุมดูแลการแข่งขันสนุกเกอร์อาชีพและบิลเลียดอังกฤษ โดยมีสำนักงานใหญ่อยู่ที่เมืองบริสตอล ประเทศอังกฤษ ก่อตั้งในชื่อสมาคมนักบิลเลียดอาชีพ (PBPA) ในปี 1946 โดยมี โจ เดวิส เป็นประธาน ต่อมาได้ฟื้นขึ้นมาอีกครั้งอีกครั้งในปี 1968 หลังจากไม่มีการแข่งขันมานานหลายปี และเปลี่ยนชื่อเป็นสมาคมบิลเลียดและสนุกเกอร์อาชีพโลก ในปี 1970 ประธานคนปัจจุบันคือ เจสัน เฟอร์กูสัน
WPBSA เป็นผู้วางกฎและเผยแพร่กฎอย่างเป็นทางการในกีฬาทั้งสองประเภท โดยส่งเสริมการพัฒนากีฬาทั้งสองประเภททั่วโลกทั้งในระดับทั่วไป ระดับสมัครเล่น และระดับมืออาชีพ บังคับใช้กฎระเบียบเกี่ยวกับพฤติกรรมและลงโทษผู้เล่นที่ฝ่าฝืนกฎ และทำงานเพื่อปราบปรามการทุจริต เช่น การสืบสวนความผิดปกติในการพนัน นอกจากนี้ยังมีส่วนร่วมในการพัฒนาการฝึกสอนและการฝึกอบรมผู้ตัดสิน